5. Lånoptagelse i henhold til låneramme 2023 (Åben)
Tidl. politisk behandling
Forventet sagsgang
ØK, BY
Lovgrundlag
Kim Jepsen
SAGENS INDHOLD
Byrådet skal i denne sag tage stilling til lånoptagelse vedrørende 2023.
I forbindelse med regnskab 2023 opgøres kommunens låneramme. Lånerammen 
viser kommunens reelle mulighed for lånoptagelse. Lånerammen opgøres som summen af de udgifter, der 
er afholdt på udgiftsområder, der giver låneadgang i regnskabsåret.
Kommunerne har generelt begrænsede lånemuligheder. Kommunernes låneadgang er primært til 
lånepuljer, som afsættes i den årlige økonomiaftale mellem KL og regeringen, ejendomsskatteområdet, 
energibesparende foranstaltninger samt jordforsyningsområdet.
Nedenstående tabel viser den opgjorte låneramme i 2023, som svarer til de afholdte udgifter i regnskab 
2023 med låneadgang samt budgettet til lånoptagelse, der er indarbejdet i Budget 2023.
Områder med låneadgang:
Låneramme 2023 
(mio. kr.)
Budget 2023 
(mio. kr.)
Skattefinansieret område:
Lån til betaling af ejendomsskatter 
(permanent ordning)
-0,110
1,300
Indefrysning af ejendomsskatter
(midlertidig ordning)
16,710
0,000
Energibesparende foranstaltninger
[adresse]
3,000
Skattefinansieret område i alt
18,833
4,300
Jordforsyningen
34,785
17,689
Områder med låneadgang i alt
53,618
21,989
Det skattefinansierede område (ekskl. jordforsyningen)
Favrskov Kommune har på det skattefinansierede område mulighed for at optage lån på samlet set 18,8 
mio. kr. vedrørende 2023. I Budget 2023 er der indarbejdet et budget til lånoptagelse på 4,3 mio. kr. på det 
skattefinansierede område. [adresse] har for 2023 ikke modtaget lånedispensation vedrørende 
lånepuljer i økonomiaftalen og der er ikke indarbejdet budget i 2023 til lånoptagelse på dette område.
Ejendomsskatter
Lånerammen vedrører lån til betaling af ejendomsskat (den permanente ordning), hvor pensionister har 
mulighed for at ansøge om lån til betaling af ejendomsskat og tilslutningsudgifter. Da indfrielserne overstiger 
ny tilgang, har der været nettoindtægter i 2023, hvilket reducerer lånerammen i 2023 med 0,1 mio. kr. Der 
er i budgettet for 2023 indarbejdet lånoptagelse på 1,3 mio. kr. 
[adresse]: EMN-2024-00352
Dok-ID: 3667910
Sagsbehandler: lfri
Byråd
19. marts 2024  19:00
Den midlertidige indefrysningsordning for stigninger i betaling for ejendomsskat giver en låneramme på 
16,7 mio. kr. Da det forventes, at staten indfrier indefrysningsbeløbene i 2027, er der ikke indarbejdet 
budget til lånoptagelse til ordningen. 
Energibesparende foranstaltninger
Lånerammen til energibesparende foranstaltninger er opgjort til 2,2 mio. kr. Der er i budgettet for 2023 
indarbejdet lånoptagelse vedrørende energibesparende foranstaltninger på 3,0 mio. kr. 
Jordforsyningen
På jordforsyningsområdet kan der lånes op til 85 % af udgifterne til arealerhvervelse af bebygget eller 
ubebygget landbrugsjord, frugtplantage, gartneri og planteskole samt til ubebyggede arealer. Lånerammen 
til jordforsyningsområdet er opgjort til 34,8 mio. kr. i 2023, inkl. køb af jord til idrætsanlæg i [adresse]. Der er i 
budgettet for 2023 indarbejdet en lånoptagelse på 17,7 mio. kr.
ØKONOMI
Hvis der ses bort fra lånerammen i forbindelse med den midlertidige indefrysningsordning (16,7 mio. kr.) 
for stigninger i betaling for ejendomsskat, har Favrskov Kommune mulighed for at lånoptage 2,1 mio. kr. 
på det skattefinansierede område og 34,8 mio. kr. på jordforsyningsområdet. 
Ifølge Byrådets langsigtede økonomiske målsætninger skal kommunens kassebeholdning opgjort som et 
gennemsnit over 12 måneder udgøre minimum 160 mio. kr. Ultimo 2023 udgjorde kassebeholdningen 
334,0 mio. kr. opgjort som et gennemsnit over 12 måneder. Gælden på det skattefinansierede område 
(ekskl. jordforsyningen) må ifølge Byrådets langsigtede økonomiske målsætninger som udgangspunkt ikke 
forøges. Udviklingen i kommunens gæld og afdrag (ekskl. jordforsyning og ældreboliger) er beskrevet i det 
vedlagte bilag. Heraf ses det bl.a., at gælden fra 2017 og frem til 2031 forventes nedbragt fra 389 mio. kr. 
til 142 mio. kr. med de forudsatte nye lån/afdrag i perioden.
Job og Økonomi indstiller, at der kun hjemtages lån på jordforsyningsområdet på 34,8 mio. kr. Da lån på 
jordforsyningsområdet indfries i takt med, at den jord, som lånet er relateret til, sælges, foreslås det, at lånet 
optages med variabel rente. Med et variabelt forrentet lån er der ingen kursrisiko ved indfrielse af lånet til 
de aftalte terminer. Den aktuelle rentesats er på 3,93 % p.a.  
INDSTILLING
Direktøren for Job og Økonomi indstiller til Byrådet:
1.
At der optages et 25-årigt lån til jordforsyningsområdet på 34,8 mio. kr. med variabel rente i 
KommuneKredit.
2.
At der godkendes en anlægsbevilling på 34,8 mio. kr. med tilhørende rådighedsbeløb. 
Rådighedsbeløbet finansieres via kassebeholdningen.
BESLUTNING
Økonomiudvalget, 12. marts 2024:
Fraværende: Ingen
Indstilles godkendt. 
Byrådet, 19. marts 2024:
Fraværende: Jano Schultz
Godkendt. 
Bilag

Udvikling i langfristet gæld og afdrag (3668925)
